# เร็วโหด..เหมือนโกรธเธอ
เร็วโหด..เหมือนโกรธเธอ  เป็นภาพยนตร์ไทยแนวล้อเลียน โลดโผน ตลก ที่ออกฉายในปี พ.ศ. 2565 กำกับและเขียนบทโดยนวพล ธำรงรัตนฤทธิ์ นำแสดงโดยณัฏฐ์ กิจจริต และอุรัสยา เสปอร์บันด์ และจัดจำหน่ายโดยจีดีเอช ห้าห้าเก้า

 นักแสดง 
 ณัฏฐ์ กิจจริต แสดงเป็น เกา
 อุรัสยา เสปอร์บันด์ แสดงเป็น เจริตา (เจ)
 อนุสรา กอสัมพันธ์ แสดงเป็น เมทัล
 วิพาวีร์ พัทธ์ณศิริ แสดงเป็น ปอ 
 กนกวรรณ บุตรชาติ แสดงเป็น แม่ของเกา
 คีตภัทร ป้องเรือ แสดงเป็น ไผ่หลิว

 การผลิต 
เร็วโหด..เหมือนโกรธเธอ มีการประกาศรายชื่อนักแสดงและได้เปิดกล้องถ่ายทำเมื่อวันที่ 24 ตุลาคม พ.ศ. 2564 ผู้กำกับ นวพล ธำรงรัตนฤทธิ์ กล่าวว่า ภาพยนตร์จะดำเนินเรื่องค่อนข้างกระชับกว่าผลงานของเขาก่อนหน้า และเขาตั้งใจที่จะนำเสนอภาพยนตร์แอ็กชันที่สร้างจากชีวิตประจำวันของคนอายุ 30 ปีขึ้น โดยหยิบเรื่องราวใกล้ตัวมาเล่าผ่านกีฬาสแต็ก

การทดลองแสดงบทร่วมกัน ส่วนมากจัดขึ้นบนซูมเนื่องจากการระบาดทั่วของโควิด-19 ในประเทศไทย อุรัสยายังกล่าวว่า "ฉันฟังวงดนตรีร็อก อิแมจินดรากอนส์ บ่อยครั้งเพื่อช่วยให้ฉันสามารถเข้าถึงตัวละครนั้นได้"

 เพลงประกอบ 
เร็วโหด..เหมือนโกรธเธอ มีเพลงประกอบสองเพลงคือ "เดี๋ยวจะทำตามความฝัน" ขับร้องโดยแทงแบดวอยซ์ ซึ่งเขียนและผลิตด้วยตนเอง โดยเกี่ยวกับนักล่าฝันคนหนึ่งที่พยายามทำตามความฝัน แต่ชีวิตของเขากลับมีธุระถาโถมเข้ามาไม่หยุด จนไม่มีเวลาไปทำตามความฝันของตนเอง ส่วนอีกเพลงหนึ่ง "บ้านของหัวใจ" ของซูเปอร์เบเกอร์ ถูกนำมาร้องใหม่โดยนาเดีย สุทธิกุลพานิช ซึ่งหวนกลับมาร้องเพลงอีกครั้งนับตั้งแต่เพลง "ของฝากจากทะเล" เมื่อ พ.ศ. 2550

 การฉาย 
ตัวอย่างแรกถูกเผยแพร่เมื่อวันที่ 7 มีนาคม พ.ศ. 2565 ต่อมามีการจัดงานแถลงข่าวที่คิวสเตเดียม ศูนย์การค้าเอ็มควอเทียร์ ในวันที่ 17 มีนาคม โดยมีการถ่ายทอดสดผ่านเฟซบุ๊กของจีดีเอชและได้เผยตัวอย่างภาพยนตร์ฉบับเต็มออกมาในวันเดียวกัน

เร็วโหด..เหมือนโกรธเธอ ฉายรอบทั่วไปในโรงภาพยนตร์เมื่อวันที่ 6 เมษายน พ.ศ. 2565 และฉายรอบพิเศษในวันเดียวกันที่โรงภาพยนตร์พารากอนซีนีเพล็กซ์ ลานแฟชั่นฮอลล์ ศูนย์การค้าสยามพารากอน

ในต่างประเทศ เร็วโหด..เหมือนโกรธเธอ ได้รับเลือกให้เป็นภาพยนตร์ฉายเปิดเทศกาลภาพยนตร์เอเชียนิวยอร์ก ครั้งที่ 21 (NYAFF) ที่ลินคอล์นเซ็นเตอร์ นครนิวยอร์ก ในวันที่ 15 กรกฎาคม พ.ศ. 2565 นับเป็นภาพยนตร์ไทยเรื่องที่สองที่ได้ฉายเปิดให้กับเทศกาลดังกล่าว ถัดจาก ฉลาดเกมส์โกง

 การตอบรับ 
วาดฝัน คุณาวงศ์ จาก เวิร์คพอยท์ทูเดย์ เขียนว่า "เป็นภาพยนตร์ที่มีประเด็นชวนขบคิด สนุก และสะท้อนชีวิตผู้ใหญ่วัย 30 ที่ต้องสู้กับชีวิตที่สู้กลับอย่างไม่หยุดหย่อนได้เป็นอย่างดี" และชื่นชมการแสดงของณัฏฐ์ กิจจริต ที่บาลานซ์ฉากตลกและดราม่าได้กำลังดี และชม อุรัสยา เสปอร์บันด์ ว่าเป็นการแสดงที่ดีที่สุดของเธอเท่าที่เคยเห็นมา  เช่นเดียวกับนพปฎล พลศิลป์ จาก จีคิวไทยแลนด์ ก็คิดว่านี่คือบทที่ดีที่สุดบทหนึ่งในชีวิตของเธอ ในขณะที่หนังสือพิมพ์ แนวหน้า ให้คะแนนภาพยนตร์ 7/10 โดยกล่าวว่า "น่าเสียดายที่ดราม่า แอ็กชัน มุกตลก ยังผสมกันได้แบบไม่ลงตัวนัก เหมือนจะแยกจากกันขาดเลยทำให้หนังออกมาขาด ๆ เกิน ๆ" ส่วนการนำกีฬาสแต็กมาเล่าเรื่องนั้น นวพลสามารถทำให้ผู้ชมเข้าใจได้ไม่ยาก แต่กลับ "ยิ่งดูยิ่งน่าเบื่อ"

 รางวัล 
+ชื่อรางวัล สาขาที่เข้าชิง ผู้รับ และผลรางวัล รางวัล สาขา ผู้รับ ผล  ทรัสกูไทยฟิล์มอะวอดส์ ครั้งที่ 4 ภาพยนตร์ยอดเยี่ยม เร็วโหด..เหมือนโกรธเธอ   บทภาพยนตร์ยอดเยี่ยม นวพล ธำรงรัตนฤทธิ์  ผู้กำกับภาพยนตร์ยอดเยี่ยม  นักแสดงนำชายยอดเยี่ยม  ณัฏฐ์ กิจจริต  นักแสดงนำชายดีเด่น  นักแสดงนำหญิงยอดเยี่ยม อุรัสยา เสปอร์บันด์  นักแสดงสมทบหญิงยอดเยี่ยม อนุสรา กอสัมพันธ์  ลำดับภาพยอดเยี่ยม ปนายุ คุณวัลลี  ดนตรีประกอบยอดเยี่ยม เมลโลว์ทูนส์,  ศิวัช หอมขำ, ปกป้อง จิตดี และก่อเกียรติ ชาติประเสริฐ  ทีมนักแสดงยอดเยี่ยม เร็วโหด..เหมือนโกรธเธอ  เทศกาลภาพยนตร์เอเชียนิวยอร์ก ครั้งที่ 21  ดาวรุ่งแห่งเอเชีย อุรัสยา เสปอร์บันด์   ภาพยนตร์ยอดเยี่ยม เร็วโหด..เหมือนโกรธเธอ  คมชัดลึก อวอร์ด ครั้งที่ 19 ทีมนักแสดงยอดเยี่ยม	  ไนน์เอ็นเตอร์เทน อวอร์ดส์ ครั้งที่ 13 ภาพยนตร์แห่งปี   รางวัลชมรมวิจารณ์บันเทิง ครั้งที่ 31 ภาพยนตร์ยอดเยี่ยม   ผู้กำกับภาพยนตร์ยอดเยี่ยม  นวพล ธำรงรัตนฤทธิ์  นักแสดงนำชายยอดเยี่ยม  ณัฏฐ์ กิจจริต  นักแสดงนำหญิงยอดเยี่ยม  อุรัสยา เสปอร์บันด์  กำกับภาพยอดเยี่ยม  ณัฐดนัย นาคสุวรรณ  ลำดับภาพยอดเยี่ยม  ปนายุ คุณวัลลี  ดนตรีประกอบยอดเยี่ยม  เมลโลว์ จูน  รางวัลสตาร์พิกส์ไทยฟิล์มอะวอดส์ ครั้งที่ 20 นักแสดงนำชายยอดเยี่ยม  ณัฏฐ์ กิจจริต   นักแสดงนำหญิงยอดเยี่ยม  อุรัสยา เสปอร์บันด์  รางวัลภาพยนตร์แห่งชาติ สุพรรณหงส์ ครั้งที่ 31 ผู้กำกับยอดเยี่ยม  นวพล ธำรงรัตนฤทธิ์   นักแสดงนำหญิงยอดเยี่ยม  อุรัสยา เสปอร์บันด์  บทภาพยนตร์ยอดเยี่ยม  นวพล ธำรงรัตนฤทธิ์  ลำดับภาพยอดเยี่ยม ปนายุ คุณวัลลี  บันทึกเสียงและผสมเสียงยอดเยี่ยม ณพวัฒน์ ลิขิตวงศ์ และบริษัทวันคูลซาวนด์สตูดิโอ จำกัด  เพลงนำภาพยนตร์ยอดเยี่ยม แทงแบดวอยซ์ – "เดี๋ยวจะทำตามความฝัน"   ออกแบบเครื่องแต่งกายยอดเยี่ยม วิสาข์ คงคา  เทคนิคการสร้างภาพพิเศษยอดเยี่ยม บริษัทวันคูลโปรดักชั่น จำกัด } รางวัลสมาคมผู้กำกับภาพยนตร์ไทย ครั้งที่ 12 นักแสดงนำชายยอดเยี่ยม  ณัฏฐ์ กิจจริต   ทีมนักแสดงยอดเยี่ยม เร็วโหด..เหมือนโกรธเธอ  ลำดับภาพยอดเยี่ยม ปนายุ คุณวัลลี